REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/174-18

17. jul 2018. godine

B e o g r a d

Z A P I S N I K

77. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 17. JULA 2018. GODINE

Sednica je počela u 09,03 časova.

Sednicom je predsedavao Đorđe Komlenski, predsednik Odbora.

Sednici su prisustvovali članovi Odbora: Bojan Torbica, Krsto Janjušević, Vesna Marković, Aleksandra Majkić, Jelena Žarić Kovačević, Srbislav Filipović, Neđo Jovanović, Petar Petrović i Balint Pastor.

Sednici nisu prisustvovali članovi Odbora: Gordana Čomić, Dejan Šulkić, Saša Radulović, Bajro Gegić, Vjerica Radeta, Vesna Nikolić Vukajlović i Milena Ćorilić, zamenik člana.

Sednici su prisustvovali predstavnici: iz Ministarstva zdravlja: Berislav Vekić, državni sekretar; iz Agencije za zaštitu od jonizujućih zračenja i nuklearnu sigurnost Srbije: Branko Brajić, pomoćnik direktora, Milan Vujović, rukovodilac Grupe za nuklearnu sigurnost i upravljanje RAO; iz Ministarstva prosvete, nauke i tehnološkog razvoja: Aleksandar Marković, šef Odseka za pravne poslove.

D n e v n i r e d:

- Usvajanje zapisnika sa 76. sednice Odbora;

1. Razmatranje Predloga zakona o ljudskim ćelijama i tkivima, koji je podnela Vlada;

2. Razmatranje Predloga zakona o presađivanju ljudskih organa, koji je podnela Vlada;

3. Razmatranje Predloga zakona o izmenama i dopunama Zakona o psihoaktivnim kontrolisanim supstancama, koji je podnela Vlada;

4. Razmatranje Predloga zakona o potvrđivanju Dodatnog protokola između Republike Srbije i Međunarodne agencije za atomsku energiju uz Sporazum između Socijalističke Federativne Republike Jugoslavije i Međunarodne agencije za atomsku energiju o primeni garantija u vezi sa Ugovorom o neširenju nuklearnog oružja, koji je podnela Vlada.

Odbor je jednoglasno usvojio dnevni red (sa deset glasova za).

Pre prelaska na odlučivanje o tačkama dnevnog reda, Odbor je jednoglasno usvojio zapisnik sa 76. sednice Odbora (sa deset glasova za).

Prva tačka dnevnog reda: Razmatranje Predloga zakona o ljudskim ćelijama i tkivima, koji je podnela Vlada.

Odbor je razmotrio Predlog zakona o ljudskim ćelijama i tkivima, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (sa deseet glasova za).

Za izvestioca Odbora na sednici Narodne skupštine određen je predsednik Odbora.

Druga tačka dnevnog reda: Razmatranje Predloga zakona o presađivanju ljudskih organa, koji je podnela Vlada.

Odbor je razmotrio, Predlog zakona o presađivanju ljudskih organa, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (sa deset glasova za).

Za izvestioca Odbora na sednici Narodne skupštine određen je predsednik Odbora.

Treća tačka dnevnog reda: Razmatranje Predloga zakona o izmenama i dopunama Zakona o psihoaktivnim kontrolisanim supstancama, koji je podnela Vlada.

Odbor je razmotrio Predlog zakona o izmenama i dopunama Zakona o psihoaktivnim kontrolisanim supstancama, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (sa deset glasova za).

Za izvestioca Odbora na sednici Narodne skupštine određen je predsednik Odbora.

Četvrta tačka dnevnog reda: Razmatranje Predloga zakona o potvrđivanju Dodatnog protokola između Republike Srbije i Međunarodne agencije za atomsku energiju uz Sporazum između Socijalističke Federativne Republike Jugoslavije i Međunarodne agencije za atomsku energiju o primeni garantija u vezi sa Ugovorom o neširenju nuklearnog oružja, koji je podnela Vlada.

Odbor je razmotrio Predlog zakona o potvrđivanju Dodatnog protokola između Republike Srbije i Međunarodne agencije za atomsku energiju uz Sporazum između Socijalističke Federativne Republike Jugoslavije i Međunarodne agencije za atomsku energiju o primeni garantija u vezi sa Ugovorom o neširenju nuklearnog oružja, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (sa deset glasova za).

Za izvestioca Odbora na sednici Narodne skupštine određen je predsednik Odbora.

Sednica je završena u 09,10 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Đorđe Komlenski